Teadlased on suutnud aretada välja vähivastase nanoraku, mis tungib kasvajasse, toimetades tervist kahjustamata kohale mürgi ning takistades vereringet sinna, suretades kasvaja niiviisi välja.    USA-s Massachusettsi Tehnoloogiainstituudis (MIT) suudeti välja töötada imepisike aineosake, mida katsetati hiirte peal, teatab The Telegraph.    Teadlased võrdlesid tehnoloogiat sellega, et vaenlasele visatakse üheaegselt pomm, samas  lõhutakse tema varustusliinid.    Kopsu- või nahavähiga hiirte peal tehtud katsed näitasid, et loomad elasid kaks korda kauem kui parajasti parima olemasoleva raviga põetatavad hiired.    Vähkkasvaja loob oma vererakkude võrgustiku, et saada hapnikku ja muud toitu, protsessi nimetatakse angiogenesiseks. Arstid on uurinud võimalusi selle protsessi peatamiseks, et kasvaja välja suretada, kuid lihtsalt hapniku ära võtmine võib esile kutsuda selle, et ta hakkab tootma veel rohkem vereliblesid.    Lahendus ongi takistada kasvajal uute rakkude tootmine ajal, kui takistatakse hapnikku varustust.    Hapnikuvoolu katkestamine tekitas ka olukorra, kus vähini ei olnud võimalik viia kasvaja vastast ravimit. Nüüd aretatud nanorakk aitab neist probleemidest üle saada. Nanoraku suuruseks on kaks miljondikku sentimeetrist.    Delfi.ee